Qishloq xoʻjaligi sohasida davlat boshqaruvini yanada takomillashtirish chora-tadbirlari toʻgʻrisida
(resolution, 2024-12-02)

Soʻnggi yillarda mamlakatimizda qishloq xoʻjaligi va oziq-ovqat sohasini isloh qilish, xususan, sohada davlat boshqaruvi tizimini takomillashtirish borasida muayyan ishlar amalga oshirilmoqda. Shu bilan birga hududlar agrosanoat tarmogʻidagi davlat boshqaruvi organlari vazifa va funksiyalarining takrorlanishi, hududlarda yagona boshqaruv tizimining mavjud emasligi samarali hamkorlikni yoʻlga qoʻyishga, sohada yagona davlat siyosatini olib borish va strategik vazifa va islohotlarni yetarlicha amalga oshirishga toʻsqinlik qilmoqda. Mazkur holat hududlarda qishloq xoʻjaligi sohasida yagona integratsiyalashgan davlat boshqaruvi tizimini yoʻlga qoʻyish zaruratini keltirib chiqarmoqda. Yangi Oʻzbekiston sharoitida agrar sohada zamonaviy talablarga javob beradigan ixcham, integratsiyalashgan davlat boshqaruvi tizimini yoʻlga qoʻyish, olib borilayotgan islohotlarning samaradorligini yanada oshirish va tizim faoliyatini transformatsiya qilish maqsadida: 1. Quyidagilar: Qoraqalpogʻiston Respublikasi Vazirlar Kengashi va viloyatlar hokimliklari tuzilmalariga — Oʻzbekiston Respublikasi qishloq xoʻjaligi vaziri taqdimnomasiga binoan qonunchilik hujjatlarida belgilangan tartibda lavozimga tayinlanadigan va lavozimidan ozod etiladigan Qoraqalpogʻiston Respublikasi Vazirlar Kengashi Raisining va viloyatlar hokimlarining qishloq va suv xoʻjaligi masalalari boʻyicha oʻrinbosari — Qoraqalpogʻiston Respublikasi qishloq xoʻjaligi vaziri, viloyat qishloq xoʻjaligi boshqarmasi boshligʻi lavozimi; tuman (Quvasoy shahar) hokimliklari tuzilmalariga — Qoraqalpogʻiston Respublikasi Vazirlar Kengashi Raisining va viloyatlar hokimlarining qishloq va suv xoʻjaligi masalalari boʻyicha oʻrinbosari — Qoraqalpogʻiston Respublikasi qishloq xoʻjaligi vaziri, viloyat qishloq xoʻjaligi boshqarmasi boshligʻi taqdimnomasiga binoan qonunchilik hujjatlarida belgilangan tartibda lavozimga tayinlanadigan va lavozimidan ozod etiladigan hokimning qishloq va suv xoʻjaligi masalalari boʻyicha oʻrinbosari — tuman (Quvasoy shahar) qishloq xoʻjaligi boʻlimi boshligʻi lavozimi kiritilsin. 2. Qoraqalpogʻiston Respublikasi Vazirlar Kengashi Raisining va viloyatlar hokimlarining qishloq va suv xoʻjaligi masalalari boʻyicha oʻrinbosari — Qoraqalpogʻiston Respublikasi qishloq xoʻjaligi vaziri, viloyat qishloq xoʻjaligi boshqarmasi boshliqlari hamda tuman (Quvasoy shahar) hokimining qishloq va suv xoʻjaligi masalalari boʻyicha oʻrinbosari — tuman (Quvasoy shahar) qishloq xoʻjaligi boʻlimi boshliqlari quyidagilarga alohida eʼtibor qaratsin: oziq-ovqat xavfsizligini taʼminlash, oziq-ovqat va qishloq xoʻjaligi sohalarini modernizatsiyalash, diversifikatsiya qilish va barqaror oʻsishini qoʻllab-quvvatlash uchun xususiy investitsiya kapitali oqimini koʻpaytirish orqali sohada davlat ishtirokini kamaytirish va investitsiyaviy jozibadorlikni oshirish mexanizmlarini joriy qilish; respublika aholisining suvga boʻlgan muttasil oshib borayotgan ehtiyojlarini qondirish uchun shart-sharoitlar yaratish, suv resurslarini tejash va undan samarali foydalanishni taʼminlash choralarini koʻrish; qishloq xoʻjaligi mahsulotlarini xarid qilish va sotishda bozor tamoyillarini keng joriy etish, sifat nazorati boʻyicha infratuzilmani rivojlantirish, qulay investitsiya muhitini yaratish, eksportni koʻpaytirish, maqsadli xalqaro bozorlarda raqobatbardosh, yuqori sifatli qishloq xoʻjaligi va oziq-ovqat tovarlari ishlab chiqarishni nazarda tutuvchi qulay agrobiznes muhiti va qoʻshilgan qiymat zanjirini yaratish; qishloq joylarini muvozanatli va barqaror taraqqiy ettirishga koʻmaklashishni nazarda tutuvchi qishloq hududlarini rivojlantirish dasturlarini amalga oshirishni taʼminlash; qishloq xoʻjaligi sohasida raqamli (smart) texnologiyalarni keng joriy etish, yangi ish oʻrinlari va xizmatlarni tashkil qilish chorasini koʻrish. 3. Quyidagilar: Qoraqalpogʻiston Respublikasi Vazirlar Kengashi, viloyatlar hokimliklari tuzilmalaridagi — Qoraqalpogʻiston Respublikasi Vazirlar Kengashi Raisining, viloyat hokimining qishloq va suv xoʻjaligi masalalari boʻyicha oʻrinbosari lavozimi; tuman (Quvasoy shahar) hokimliklari tuzilmasidagi — hokimning qishloq va suv xoʻjaligi masalalari boʻyicha oʻrinbosari lavozimi; Qishloq xoʻjaligi vazirligi (keyingi oʻrinlarda — vazirlik) tuzilmasidagi — Qoraqalpogʻiston Respublikasi qishloq xoʻjaligi vaziri va viloyatlar qishloq xoʻjaligi boshqarmalari boshligʻi hamda tumanlar (Quvasoy shahar) qishloq xoʻjaligi boʻlimlari boshligʻi lavozimlari tugatilsin. Bunda vazirlikning mazkur bandga muvofiq tugatilayotgan shtat birliklari hisobiga uning hududiy boʻlinmalarida oziq-ovqat xavfsizligini taʼminlashga masʼul xodim lavozimi joriy etiladi. 4. Qishloq xoʻjaligi vazirligi ikki oy muddatda: vazirlikning oziq-ovqat mahsulotlarini yetishtirish va oziq-ovqat xavfsizligini taʼminlash borasidagi vakolatlariga oid normativ-huquqiy hujjat loyihasini; oziq-ovqat xavfsizligini taʼminlash borasidagi taqdimnomalarni bajarmaganlik uchun javobgarlikni belgilash yuzasidan Maʼmuriy javobgarlik toʻgʻrisidagi kodeksga tegishli oʻzgartirish va qoʻshimchalar kiritish boʻyicha qonun loyihasini Vazirlar Mahkamasiga kiritsin. 5. Qoraqalpogʻiston Respublikasi Vazirlar Kengashi va viloyatlar hokimliklari hamda qishloq xoʻjaligi vaziri I.Y. Abduraxmonov mazkur qarorning 2-bandi bilan belgilangan vazifalarning samarali bajarilishini taʼminlash hamda yuzaga keladigan muammolarni bartaraf etish choralarini koʻrib borsin. 6. Qishloq xoʻjaligi vazirligi manfaatdor vazirlik va idoralar bilan birgalikda ikki oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 7. Oʻzbekiston Respublikasi Prezidentining va Oʻzbekiston Respublikasi Hukumatining ayrim hujjatlariga ilovaga muvofiq oʻzgartirish va qoʻshimchalar kiritilsin. 8. Mazkur qaror ijrosini samarali tashkil qilishga masʼul va shaxsiy javobgar etib qishloq xoʻjaligi vaziri I.Y. Abduraxmonov belgilansin. Qaror ijrosini nazorat qilish, ijro uchun masʼul idoralar faoliyatini muvofiqlashtirish Oʻzbekiston Respublikasi Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining 2016-yil 22-dekabrdagi “Mahalliy ijroiya hokimiyati organlari faoliyatini yanada takomillashtirish toʻgʻrisida”gi PQ-2691-son qaroriga 1-ilovadagi “Hokimning qishloq va suv xoʻjaligi masalalari boʻyicha oʻrinbosari” bloki “Hokimning qishloq va suv xoʻjaligi masalalari boʻyicha oʻrinbosari — qishloq xoʻjaligi boshqarmasi boshligʻi” bloki bilan almashtirilsin. 2. Oʻzbekiston Respublikasi Prezidentining 2017-yil 20-iyuldagi “Toshkent viloyatining maʼmuriy-hududiy tuzilishini hamda mahalliy ijroiya hokimiyati organlari faoliyatini yanada takomillashtirish chora-tadbirlari toʻgʻrisida”gi PQ-3142-son qaroriga 2-ilovadagi “Hokimning qishloq va suv xoʻjaligi masalalari boʻyicha oʻrinbosari” bloki “Hokimning qishloq va suv xoʻjaligi masalalari boʻyicha oʻrinbosari — qishloq xoʻjaligi boshqarmasi boshligʻi” bloki bilan almashtirilsin. 3. Oʻzbekiston Respublikasi Prezidentining 2020-yil 8-iyundagi “Tadbirkorlik faoliyati va oʻzini oʻzi band qilishni davlat tomonidan tartibga solishni soddalashtirish chora-tadbirlari toʻgʻrisida”gi PQ-4742-son qaroriga ilovada: a) quyidagi mazmundagi 102-band bilan toʻldirilsin: “* 102. Mahallalarda qishloq xoʻjaligi mahsulotlarini yigʻib, faqat mahalliy eksport qiluvchi korxonalarga sotish”; b) izoh qismi quyidagi mazmundagi ikkinchi xatboshi bilan toʻldirilsin: 4. Oʻzbekiston Respublikasi Prezidentining 2021-yil 17-fevraldagi “2021 — 2023-yillarda Surxondaryo viloyati Uzun tumani Bobotogʻ hududini ijtimoiy-iqtisodiy rivojlantirish chora-tadbirlari toʻgʻrisida”gi PQ-4995-son qaroriga 6-ilovadagi “Hokimning qishloq va suv xoʻjaligi masalalari boʻyicha oʻrinbosari” bloki “Hokimning qishloq va suv xoʻjaligi masalalari boʻyicha oʻrinbosari — tuman qishloq xoʻjaligi boʻlimi boshligʻi” bloki bilan almashtirilsin. 5. Oʻzbekiston Respublikasi Prezidentining 2021-yil 3-dekabrdagi “Mahallada tadbirkorlikni rivojlantirish, aholi bandligini taʼminlash va kambagʻallikni qisqartirish masalalari boʻyicha hokim yordamchilari faoliyatini tashkil etish chora-tadbirlari toʻgʻrisida”gi PQ-31-son qarorida: a) 5-ilovadagi “Hokimning qishloq va suv xoʻjaligi masalalari boʻyicha oʻrinbosari**” bloki “Hokimning qishloq va suv xoʻjaligi masalalari boʻyicha oʻrinbosari — shahar qishloq xoʻjaligi boʻlimi boshligʻi**” bloki bilan almashtirilsin; b) 6-ilovadagi “Hokimning qishloq va suv xoʻjaligi masalalari boʻyicha oʻrinbosari***” bloki “Hokimning qishloq va suv xoʻjaligi masalalari boʻyicha oʻrinbosari — tuman qishloq xoʻjaligi boʻlimi boshligʻi***” bloki bilan almashtirilsin. 6. Oʻzbekiston Respublikasi Prezidentining 2023-yil 7-iyuldagi “Agrar sohada ilm-fan, taʼlim va ishlab chiqarishni integratsiya qilish orqali sifat va samaradorlikni oshirishning qoʻshimcha chora-tadbirlari toʻgʻrisida”gi PQ-216-son qaroriga 1-ilovaning 32-pozitsiyasi “Amalga oshirish mexanizmi”, “Bajarish muddati”, “Moliyalashtirish manbalari” va “Ijro uchun masʼullar” ustunlarining 1-bandi chiqarib tashlansin. 7. Oʻzbekiston Respublikasi Prezidentining 2023-yil 31-maydagi “Respublika ijro etuvchi hokimiyati organlari maʼmuriy binolaridan samarali foydalanish chora-tadbirlari toʻgʻrisida”gi F-26-son farmoyishida: a) 1-ilovaning “4. Qishloq xoʻjaligi vazirligi” boʻlimida: 1 — 3-pozitsiyalar quyidagi tahrirda bayon etilsin: 4-pozitsiya chiqarib tashlansin; quyidagi mazmundagi 28-boʻlim bilan toʻldirilsin: b) 2-ilovaning 6 va 7-pozitsiyalari chiqarib tashlansin; v) 3-ilovaning 4 va 5-pozitsiyalari chiqarib tashlansin. 8. Vazirlar Mahkamasining 2019-yil 9-iyuldagi 571-son qarori bilan tasdiqlangan Oʻzbekiston Respublikasi Qishloq xoʻjaligi vazirligi toʻgʻrisidagi nizomda: 34 va 35-bandlari quyidagi tahrirda bayon etilsin: “34. Vazirlik markaziy apparatning tarkibiy boʻlinmalari xodimlari vazir tomonidan lavozimga tayinlanadi va lavozimdan ozod qilinadi. 35. Qoraqalpogʻiston Respublikasi Vazirlar Kengashi Raisining qishloq va suv xoʻjaligi masalalari boʻyicha oʻrinbosari — Qoraqalpogʻiston Respublikasi qishloq xoʻjaligi vaziri Oʻzbekiston Respublikasi qishloq xoʻjaligi vazirining taqdimnomasiga binoan Qoraqalpogʻiston Respublikasi Joʻqorgʻi Kengesi tomonidan lavozimga tayinlanadi va lavozimdan ozod qilinadi”; quyidagi mazmundagi 351-bandi bilan toʻldirilsin: “351. Viloyat hokimlarining qishloq va suv xoʻjaligi masalalari boʻyicha oʻrinbosari — viloyatlar qishloq xoʻjaligi boshqarmalari boshliqlari Oʻzbekiston Respublikasi qishloq xoʻjaligi vazirining taqdimnomasiga binoan viloyat hokimlari tomonidan lavozimga tayinlanadi va lavozimdan ozod qilinadi”; 36 va 37-bandlar quyidagi tahrirda bayon etilsin: “36. Viloyatlar (Toshkent shahar) qishloq xoʻjaligi boshqarmalari boshliqlari oʻrinbosarlari ochiq mustaqil tanlov asosida Oʻzbekiston Respublikasi qishloq xoʻjaligi vaziri tomonidan lavozimga tayinlanadi. 37. Tuman hokimining qishloq va suv xoʻjaligi masalalari boʻyicha oʻrinbosari — tuman (Quvasoy shahar) qishloq xoʻjaligi boʻlimi boshliqlari Qoraqalpogʻiston Respublikasi Vazirlar Kengashi Raisining va viloyatlar hokimlarining qishloq va suv xoʻjaligi masalalari boʻyicha oʻrinbosari — Qoraqalpogʻiston Respublikasi qishloq xoʻjaligi vaziri, viloyat qishloq xoʻjaligi boshqarmasi boshligʻi taqdimnomasiga binoan tuman hokimlari tomonidan lavozimga tayinlanadi va lavozimdan ozod qilinadi”. 9. Vazirlar Mahkamasining 2020-yil 24-fevraldagi 109-son qarori bilan tasdiqlangan Qishloq xoʻjaligida foydalanilmayotgan yerlarni foydalanishga kiritishda irrigatsiya va melioratsiya obyektlarini qurish va rekonstruksiya qilish bilan bogʻliq xarajatlarni qoplab berish tartibi toʻgʻrisidagi nizomda: a) 3-ilovaning 1-bandi quyidagi tahrirda bayon etilsin: “1. Tuman (shahar) hokimliklari tuzilmasidagi — hokimning qishloq va suv xoʻjaligi masalalari boʻyicha oʻrinbosari, Ishchi guruhi rahbari”. b) 4-ilovaning birinchi xatboshisi quyidagi tahrirda bayon etilsin: “Qoraqalpogʻiston Respublikasi Vazirlar Kengashi Raisining va viloyatlar hokimlarining qishloq va suv xoʻjaligi masalalari boʻyicha oʻrinbosari — Qoraqalpogʻiston Respublikasi qishloq xoʻjaligi vaziri, viloyat qishloq xoʻjaligi boshqarmasi boshligʻi, Ishchi guruh rahbari”.